"Îi va motiva pe elevii care au în acest moment rezultate medii, să progreseze", a spus Deca în prima conferință de presă susținută în Guvernarea Ciolacu, luni, 25 martie. În proiect, Ministerul invocă "numeroasele sesizări venite din partea părinților, atât la Ministerul Educației, cât și la Consiliului Național pentru Combaterea Discriminării, sesizări care au relevat nevoia de îmbunătățire a prevederilor legale în vigoare". Edupedu.ro a semnalat încă din faza de proiect al metodologiei pe actuala lege că meritul este transformat în mită electorală prin faptul că nu mai exista un prag de medie pentru acordarea bursei de merit.
Amintim, anul acesta școlar elevi cu medii de 1 și 2 pot primi burse de merit, în valoare de 450 de lei pe lună, dacă se încadrează în procentul de 30% dintr-o clasă, în funcție de medie, ceea ce a stârnit un val de nemulțumiri în spațiul public. În prezent acordarea acestei burse nu este condiționată de numărul de absențe.
Ligia Deca inventează un nou tip de bursă, de reziliență, pentru elevii cu medii peste 7, pentru a-i "motiva pe elevii care au în acest moment rezultate medii, să progreseze". Practic, vor primi aceste burse elevii care au medii între 7 și 9,50 dar care, în același timp se încadrează în 30% dintre primii elevi ai clase care au medii între 7 și 10.
Bursa de reziliență este în valoare de 300 de lei pe lună și va fi acordată de anul școlar viitor pentru minimum 30% din elevii din fiecare clasă de gimnaziu şi liceu dintr-o unitate de învăţământ preuniversitar, împreună cu numărul burselor de merit cumulat, potrivit proiectului de ordonanță.
Această bursă este anunțată în condițiile în care anul acesta elevi cu medii de 1 și 2 pot primi burse de merit, în valoare de 450 de lei pe lună, dacă se încadrează în procentul de 30% dintr-o clasă.
Potrivit proiectului pus luni în dezbatere publică, la art. 108 după alin.(12) se introduce un nou alineat, alin.(121) și va avea următorul cuprins: numărul burselor de merit cumulate cu numărul burselor de reziliență se acordă pentru minimum 30% din elevii din fiecare clasă de gimnaziu şi liceu dintr-o unitate de învăţământ preuniversitar, cu respectarea criteriilor şi condiţiilor stabilite prin metodologia-cadru; "Pentru elevii de clasa a V-a se va lua în considerare media primelor două intervale de învățare din anul școlar în curs, iar pentru elevii din clasa a IX-a se va lua în considerare media de admitere la liceu", a spus Ligia Deca în cadrul conferinței.
În prezent, în cazul celor de clasa a IX-a, media poate scădea sub 5 pentru că se ia în calcul media de la Evaluarea Națională.
CITEȘTE ȘI: